CELEX: 52015PC0072
Language: lt
Date: 2015-03-02
Title: Pasiūlymas TARYBOS SPRENDIMAS dėl Susitarimo pasikeičiant laiškais dėl narystės Australinių tunų apsaugos konvencijos išplėstinėje komisijoje pasirašymo Europos Sąjungos vardu ir laikino taikymo

|
			
		
		
		52015PC0072
		
			Pasiūlymas TARYBOS SPRENDIMAS dėl Susitarimo pasikeičiant laiškais dėl narystės Australinių tunų apsaugos konvencijos išplėstinėje komisijoje pasirašymo Europos Sąjungos vardu ir laikino taikymo /* COM/2015/072 final - 2015/0037 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Australinių tunų apsaugos komisija
(angl. santrumpa CCSBT) – regioninė žuvininkystės valdymo
organizacija (RŽVO), atsakinga už visuose vandenyse gyvenančių
australinių tunų išteklių valdymą. Australinių tunų
apsaugos konvencija įsigaliojo 1994 m. gegužės 20 d. 
Kad būtų sudarytos sąlygos
žuvininkystės subjektams, kurie nėra valstybės, dalyvauti CCSBT
darbe, 2001 m. balandžio mėn. įsteigta CCSBT
išplėstinė komisija. Šiuo metu šią komisiją sudaro visi
CCSBT nariai ir žuvininkystės subjektai. CCSBT paprastai priima
Išplėstinės komisijos sprendimus be papildomų diskusijų. 
Nuo 2006 m. Europos Sąjunga yra su
CCSBT išplėstine komisija bendradarbiaujantis, bet jai nepriklausantis
subjektas. Su Išplėstine komisija bendradarbiaujantys, bet jai
nepriklausantys subjektai dalyvauja visoje CCSBT veikloje be teisės
balsuoti. Kad įgytų su Išplėstine komisija
bendradarbiaujančio, bet jai nepriklausančio subjekto statusą,
subjektas turi taikyti CCSBT nustatytas išteklių valdymo ir išsaugojimo
priemones.
ES laivynas nežvejoja australinių
tunų. Australinių tunų paplitimo rajone ES laivyno
sužvejojamą australinių tunų laimikį sudaro daugiausia
Indijos vandenyno tunų komisijos (angl. santrumpa IOTC) konvencijos rajone
ūdomis žvejojant tunus ir jiems giminingų rūšių žuvis kaip
priegauda sužvejojamas nedidelis australinių tunų kiekis. 
Nuo 2006 m. ES sužvejojamai
australinių tunų priegaudai CCSBT vandenyse taikoma metinė 10
tonų kvota. Kita vertus, 2014 m. Žvejybos galimybių reglamentu[1] uždrausta tikslingai
žvejoti australinius tunus ir aiškiai nurodoma, kad į ES skirtą 10
tonų kvotą gali būti įskaičiuojama tik priegauda.
Prie CCSBT konvencijos gali prisijungti tik
valstybės, bet ne tokios regioninės ekonominės integracijos
organizacijos, kaip ES. 2009 m. gruodžio 1 d. Taryba įgaliojo
Europos Komisiją Europos Sąjungos vardu siekti, kad CCSBT
taisyklės būtų pakeistos ir Europos Sąjunga taptų
susitariančiąja šalimi[2].
Po kelerius metus trukusių diskusijų
2013 m. spalio mėn. vykusiame 20-ajame CCSBT susitikime Rezoliucija
dėl Išplėstinės komisijos buvo pakeista: pageidaujančioms
regioninės ekonominės integracijos organizacijoms leista tapti
Išplėstinės komisijos narėmis (iki tol tokios organizacijos
galėjo turėti tik su šia komisija bendradarbiaujančio, bet jai
nepriklausančio subjekto statusą) ir joms šis statusas suteikiamas
taikant pasikeitimo laiškais procedūrą, pagal kurią prašymą
pateikęs subjektas CCSBT tvirtai įsipareigoja laikytis Konvencijos
sąlygų ir CCSBT išplėstinės komisijos sprendimų.
Pasibaigus šiai procedūrai ES
turėtų teisę tapti CCSBT nare ir balsuoti jos
Išplėstinėje komisijoje bei Išplėstiniame mokslo komitete. 
Pagrindinė priežastis, dėl kurios ES
nori tapti CCSBT nare, – panašus australinių tunų išteklių (už
kuriuos atsakinga CCSBT) ir paprastųjų tunų išteklių (už
kuriuos atsakinga ICCAT) valdymas, todėl ES nori užtikrinti nuoseklų
šių išteklių valdymą. 
Todėl Komisija rekomenduoja imtis
tokių veiksmų siekdama toliau užtikrinti, kad Sąjunga visuose
vandenynuose nuosekliai taikytų išteklių išsaugojimo principą,
ir įtvirtinti įsipareigojimą visame pasaulyje ilgą
laiką išsaugoti ir tausiai naudoti žuvininkystės išteklius.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO
ASPEKTAI
Pasiūlymo tikslas – suteikti
įgaliojimus ES ir CCSBT taikyti pasikeitimo laiškais procedūrą,
kad ES vietoj su CCSBT išplėstine komisija bendradarbiaujančio, bet
jai nepriklausančio subjekto taptų visateise šios komisijos nare. Nuo
2006 m. Europos Sąjunga yra su CCSBT išplėstine komisija
bendradarbiaujantis, bet jai nepriklausantis subjektas.
4.           POVEIKIS BIUDŽETUI 
Metinės ES išlaidos priklausys nuo jos
įnašo į CCSBT biudžetą, dėl kurio sprendimas priimamas
metiniame CCSBT susitikime; šiuo metu apskaičiuota, jog metinis
įnašas gali sudaryti apie 70 tūkst. EUR.
5.           NEPRIVALOMI ELEMENTAI 
2015/0037 (NLE)
Pasiūlymas
TARYBOS SPRENDIMAS
dėl Susitarimo pasikeičiant
laiškais dėl narystės Australinių tunų apsaugos konvencijos
išplėstinėje komisijoje pasirašymo Europos Sąjungos vardu ir
laikino taikymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 2 dalį
kartu su 218 straipsnio 5 dalimi,
atsižvelgdama į Europos Komisijos
pasiūlymą,
kadangi:
(1)       (1)        Sąjunga yra
kompetentinga pagal bendrą žuvininkystės politiką priimti
biologinių jūrų išteklių apsaugos priemones ir sudaryti
susitarimus su trečiosiomis šalimis bei tarptautinėmis
organizacijomis;
(2)       pagal Tarybos sprendimą
98/392/EB ([3])
Sąjunga yra 1982 m. gruodžio 10 d. Jungtinių Tautų
jūrų teisės konvencijos, pagal kurią visos
tarptautinės bendruomenės narės įpareigojamos
bendradarbiauti išsaugant ir valdant biologinius jūrų išteklius,
susitariančioji šalis;
(3)       pagal Tarybos sprendimą
98/414/EB ([4])
Sąjunga yra Susitarimo dėl 1982 m. gruodžio 10 d.
Jungtinių Tautų jūrų teisės konvencijos nuostatų,
susijusių su vienos valstybės ribas viršijančių žuvų
išteklių ir toli migruojančių žuvų išteklių
išsaugojimu ir valdymu, įgyvendinimo susitariančioji šalis;
(4)       2009 m. gruodžio
1 d. Taryba įgaliojo Europos Komisiją Europos Sąjungos
vardu siekti, kad būtų pakeistos Australinių tunų apsaugos
konvencijos taisyklės ir Europos Sąjunga taptų susitariančiąja
šalimi;
(5)       2013 m. spalio mėn.
vykusiame 20-ajame susitikime Australinių tunų apsaugos komisija
(CCSBT) pakeitė Rezoliuciją dėl Išplėstinės komisijos,
kad pagal Susitarimą pasikeičiant laiškais Europos Sąjunga
galėtų tapti CCSBT išplėstinės komisijos nare;
(6)       su Sąjungos
valstybių narių vėliavomis plaukiojantys laivai žvejoja
australinių tunų paplitimo rajone esančių išteklių
žuvis, todėl Sąjunga suinteresuota pasirašyti ir laikinai taikyti
Susitarimą pasikeičiant laiškais dėl narystės CCSBT išplėstinėje
komisijoje, ir taip veiksmingai prisidėti prie Konvencijos
įgyvendinimo;
(7)       Pasibaigus šiai
procedūrai ES turėtų teisę tapti CCSBT nare ir balsuoti jos
Išplėstinėje komisijoje bei Išplėstiniame mokslo komitete.
(8)       be to, tai padės
Sąjungai visuose vandenynuose nuosekliai taikyti išteklių išsaugojimo
principą ir įtvirtinti įsipareigojimą visame pasaulyje
ilgą laiką išsaugoti ir tausiai naudoti žuvininkystės išteklius,
PRIĖMĖ ŠĮ
SPRENDIMĄ: 
1 straipsnis
Sąjungos vardu patvirtinamas Susitarimo
pasikeičiant laiškais dėl narystės Australinių tunų
apsaugos konvencijos išplėstinėje komisijoje pasirašymas ir laikinas
taikymas.
2 straipsnis
Tarybos pirmininkas įgaliojamas paskirti
asmenį (-is), įgaliotą (-us) Sąjungos vardu
pasirašyti Susitarimą pasikeičiant laiškais.
3 straipsnis
Šis sprendimas įsigalioja jo priėmimo
dieną.
Priimta Briuselyje
                                                                       Tarybos
vardu
                                                                       Pirmininkas
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama (-os) politikos sritis (-ys)
VGV / VGB sistemoje
              1.3.    Pasiūlymo (iniciatyvos) pobūdis 
              1.4.    Tikslas (-ai) 
              1.5.    Pasiūlymo (iniciatyvos) pagrindas 
              1.6.    Trukmė ir finansinis poveikis 
              1.7.    Numatytas (-i) valdymo būdas (-ai) 
2.           VALDYMO PRIEMONĖS 
              2.1.    Stebėsenos ir atskaitomybės taisyklės

              2.2.    Valdymo ir kontrolės sistema 
              2.3.    Sukčiavimo ir pažeidimų prevencijos
priemonės 
3.           NUMATOMAS PASIŪLYMO
(INICIATYVOS) FINANSINIS POVEIKIS 
              3.1.    Atitinkama (-os) daugiametės
finansinės programos išlaidų kategorija (-os) ir biudžeto
išlaidų eilutė (-ės) 
              3.2.    Numatomas poveikis išlaidoms 
              3.2.1. Numatomo poveikio
išlaidoms santrauka 
              3.2.2. Numatomas poveikis
veiklos asignavimams 
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai 
              3.3.    Numatomas poveikis įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
1)
Tarybos sprendimo dėl Susitarimo pasikeičiant laiškais dėl
narystės Australinių tunų apsaugos konvencijos
išplėstinėje komisijoje pasirašymo Europos Sąjungos vardu ir
laikino taikymo pasiūlymas 
2)
Tarybos sprendimo Europos Sąjungos vardu sudaryti Susitarimą
pasikeičiant laiškais dėl narystės Australinių tunų
apsaugos konvencijos išplėstinėje komisijoje pasiūlymas
1.2.        Atitinkama (-os)
politikos sritis (-ys) VGV / VGB sistemoje[5] 
11
03: tausios žuvininkystės skatinimas ir jūrų geros
būklės užtikrinimas pasauliniu mastu (regioninės
žuvininkystės valdymo organizacijos (RŽVO) ir tausios žuvininkystės
partnerystės susitarimai)
1.3.        Pasiūlymo (iniciatyvos)
pobūdis 
¨ Pasiūlymas (iniciatyva) susijęs (-usi) su nauja
priemone 
¨ Pasiūlymas (iniciatyva) susijęs (-usi) su nauja
priemone, kuri bus priimta įgyvendinus bandomąjį projektą
ir (arba) atlikus parengiamuosius veiksmus[6] 
X Pasiūlymas (iniciatyva) susijęs (-usi)
su esamos priemonės galiojimo pratęsimu 
¨ Pasiūlymas (iniciatyva) susijęs (-usi) su priemone,
perorientuota į naują priemonę 
1.4.        Tikslas (-ai)
1.4.1.     Komisijos daugiametis (-čiai)
strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Prisidėti
prie ilgalaikio žuvininkystės tausumo visame pasaulyje; šis tikslas
matuojamas reprezentatyvių tunų išteklių, žvejojamų
neviršijant atitinkamose mokslinėse rekomendacijose nurodyto žuvų
mirtingumo dėl žvejybos, kurio laikantis užtikrinamas didžiausias
leidžiamas tausios žvejybos laimikis (Fmsy), skaičiumi.
1.4.2.     Konkretus (-ūs)
tikslas (-ai) ir atitinkama VGV / VGB veikla 
Konkretus tikslas „RŽVO ir tausios
žuvininkystės partnerystės susitarimai“ 
Prisidėti
prie ilgalaikio žuvininkystės tausumo visame pasaulyje aktyviai
dalyvaujant tarptautinėse organizacijose ir sudarant tausios
žuvininkystės partnerystės susitarimus su trečiosiomis šalimis.
Atitinkama VGV / VGB veikla
VGB
veikla 11 03: tausios žuvininkystės skatinimas ir jūrų geros
būklės užtikrinimas pasauliniu mastu (regioninės
žuvininkystės valdymo organizacijos (RŽVO) ir tausios žuvininkystės
partnerystės susitarimai)
1.4.3.     Numatomas (-i) rezultatas (-ai)
ir poveikis
Nurodyti poveikį,
kurį pasiūlymas (iniciatyva) turėtų padaryti tiksliniams
gavėjams (tikslinėms grupėms).
Pasiūlymu
siekiama užtikrinti, kad pasikeitus ES statusui (t. y. vietoj su CCSBT
išplėstine komisija bendradarbiaujančio, bet jai nepriklausančio
subjekto tapus CCSBT išplėstinės komisijos ir Išplėstinio mokslo
komiteto nare), ES prisidėtų prie mokslinėmis rekomendacijomis
grindžiamo ilgalaikio australinių tunų išteklių valdymo. 
Su
Išplėstine komisija bendradarbiaujantys, bet jai nepriklausantys subjektai
dalyvauja visoje CCSBT veikloje be teisės balsuoti. Kad įgytų su
Išplėstine komisija bendradarbiaujančio, bet jai nepriklausančio
subjekto statusą, subjektas turi laikytis CCSBT išteklių valdymo ir
išsaugojimo tikslų ir taikyti jos nustatytas priemones.
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
-
ES dalyvavimas CCSBT susitikimuose; 
-
didesnis ilgalaikis australinių tunų išteklių tvarumas.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai 
2013 m.
vykusiame metiniame susitikime CCSBT nusprendė leisti regioninėms
ekonominės integracijos organizacijoms narių teisėmis dalyvauti
CCSBT išplėstinės komisijos veikloje.
Tarybos
sprendimu pirmiausia siekiama leisti ES tapti CCSBT išplėstinės
komisijos nare. Tai būtina norint užtikrinti ES teisę balsuoti
dalyvaujant CCSBT veikloje, kurios pagrindinis tikslas – bendradarbiaujant
susitariančiosioms šalims skatinti ilgalaikę australinių
tunų išteklių apsaugą ir tvarų naudojimą.
1.5.2.     Papildoma ES dalyvavimo nauda
Pagrindinė
priežastis, dėl kurios ES nori tapti CCSBT nare, – panašus
australinių tunų išteklių (už kuriuos atsakinga CCSBT) ir
paprastųjų tunų išteklių (už kuriuos atsakinga ICCAT) valdymas,
todėl ES nori užtikrinti nuoseklų šių išteklių
valdymą.
1.5.3.     Panašios patirties išvados
ES,
kuriai atstovauja Komisija, aktyviai dalyvauja 6 organizacijų,
valdančių tunų išteklius, ir 11 RŽVO, valdančių kitus
išteklius, veikloje. RŽVO – tarptautinės organizacijos, kurias sudaro
žvejybos interesų atitinkamame regione turinčios šalys. Kai kurios iš
šių organizacijų valdo visus tam tikrame rajone esančius
žuvų išteklius, kitos daugiausia dėmesio skiria tam tikroms toli –
per plačias geografines teritorijas – migruojančioms rūšims,
pirmiausia tunams. Tokių organizacijų veikloje gali dalyvauti tiek
regiono šalys (pakrantės valstybės), tiek su atitinkama žvejybos
veikla susijusių interesų turinčios šalys. 
Kai
kurių RŽVO vaidmuo vien patariamasis, tačiau dauguma turi valdymo
įgaliojimų ir gali nustatyti žuvų laimikio bei žvejybos
pastangų apribojimus, technines priemones ir kontrolės prievoles. 
Ankstesnė
patirtis rodo, kad ES turėtų siekti šalinti pagrindines kliūtis,
trukdančias RŽVO naudotis savo įgaliojimais, šiuo tikslu imdamasi
veiksmų šiose politikos srityse:
•        RŽVO
veikla turėtų būti gerinama pagal atitinkamas Jungtinių
Tautų rezoliucijas sistemingai apžvelgiant veiklos rezultatus; 
•        RŽVO
turėtų būti suteikta galimybė naudotis patikimesniais moksliniais
duomenimis ir rekomendacijomis; todėl ES turėtų daugiau
lėšų skirti duomenų rinkimui, taikomiesiems moksliniams
tyrimams, mokslo žinioms ir mokslinei RŽVO veiklai, kartu skatindama RŽVO
narius imtis tų pačių veiksmų. Be to, ES turėtų
skatinti plėsti mokslinių rekomendacijų aprėptį,
visų pirma taikant atsargumo principą ir laikantis ekosistemomis
grindžiamo požiūrio ir juos papildant socialinės ir ekonominės
analizės priemonėmis;
•        siekdama
ištaisyti dabartinę padėtį, kai tam tikros valstybės
narės netinkamai laikosi RŽVO nustatytų išsaugojimo ir valdymo
priemonių, ES turėtų skatinti:
–        atitinkamose
RŽVO periodiškai apžvelgti kiekvienos pavienės šalies atitikties duomenis;
–        nustatyti
neatitikties (pvz., pajėgumų trūkumo besivystančiose
šalyse) priežastis ir sutelkus pastangas jas tinkamai šalinti;
–        nustatyti
ir taikyti skaidrias nediskriminacines sankcijas, jei šalys akivaizdžiai
nesiekia užtikrinti atitikties ar nesistengia politiškai įsipareigoti.
Šiuos veiksmus galėtų papildyti reikalavimų besilaikančių
ir skaidriai veiklą vykdančių subjektų (vėliavos
valstybių arba laivynų) skatinimo iniciatyvos;
•        perteklinių
pajėgumų klausimas turi būti sprendžiamas tiek daugiašaliu (ES
iniciatyvą skelbia kartu su savo pagrindiniais partneriais), tiek RŽVO
lygmenimis. ES turėtų skatinti perteklinių pajėgumų
klausimą spręsti persvarstant geriausias turimas mokslines
rekomendacijas dėl tausaus leidžiamo sužvejoti kiekio ir nagrinėjant
šiam klausimui spręsti skirtas priemones. Šios priemonės
galėtų apimti pajėgumų apribojimą ar sumažinimą,
kartu atsižvelgiant į besivystančių šalių siekius
plėtoti savo žuvininkystės sektorių;
•        geriausias
būdas užtikrinti, kad būtų laikomasi reikalavimų, – bendru
sutarimu priimti sprendimus dėl valdymo priemonių. Vis dėlto, ES
turėtų skatinti reformuoti RŽVO sprendimų priėmimo
sistemas, kad, visų pirma, būtų sudarytos sąlygos prireikus
sprendimus priimti balsuojant.
1.5.4.     Suderinamumas ir galima
sąveika su kitomis atitinkamomis priemonėmis
Pasiūlymu
prisidedama prie pasaulinės ir daugiašalės darbotvarkės,
kurią vykdant visame pasaulyje skatinama tausi žuvininkystė ir
siekiama spręsti tokius esminius klausimus, kaip neteisėtos,
nedeklaruojamos ir nereglamentuojamos žvejybos panaikinimas ar perteklinių
pajėgumų mažinimas, įgyvendinimo.
Siekiant
toliau įgyvendinti tausaus ir atsakingo valdymo tikslus, pasiūlyme
labiau integruojamos žuvininkystės, plėtros, aplinkos, prekybos ir
kitos politikos kryptys.
1.6.        Trukmė ir finansinis
poveikis 
¨ Pasiūlymo (iniciatyvos) trukmė ribota 
–     
¨ Pasiūlymas (iniciatyva) galioja nuo MMMM [MM DD] iki MMMM [MM DD]

–     
¨ Finansinis poveikis nuo MMMM iki MMMM 
X Pasiūlymo (iniciatyvos) trukmė
neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visuotinis taikymas.
1.7.        Numatytas (-i) valdymo
būdas (-ai) 
X Komisijos vykdomas tiesioginis valdymas
–     
X per savo departamentus, įskaitant savo
darbuotojus Sąjungos delegacijose; 
–     
¨  per vykdomąsias įstaigas. 
¨ Pasidalijamasis valdymas kartu su valstybėmis
narėmis. 
¨ Netiesioginis valdymas, biudžeto įgyvendinimo užduotis
perduodant:
–     
¨ trečiosioms šalims arba jų paskirtoms įstaigoms;
–     
¨ tarptautinėms organizacijoms ir jų agentūroms
(nurodyti);
–     
¨ EIB arba Europos investicijų fondui;
–     
¨ įstaigoms, nurodytoms Finansinio reglamento 208 ir 209
straipsniuose;
–     
¨ viešosios teisės įstaigoms;
–     
¨ įstaigoms, kurių veiklą reglamentuoja privatinė
teisė, veikiančioms viešųjų paslaugų srityje, jeigu
jos pateikia pakankamų finansinių garantijų;
–     
¨ įstaigoms, kurių veiklą reglamentuoja valstybės
narės privatinė teisė, kurioms pavesta įgyvendinti viešojo
ir privačiojo sektorių partnerystę ir kurios pateikia
pakankamų finansinių garantijų;
–     
¨ asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį, ir kurie nurodyti
atitinkamame pagrindiniame teisės akte.
–       Jei nurodomas daugiau kaip vienas valdymo
būdas, išsamią informaciją pateikti šio punkto pastabų
skiltyje.
Pastabos 
2.           VALDYMO PRIEMONĖS 
2.1.        Stebėsenos ir
atskaitomybės taisyklės 
Nurodyti dažnumą
ir sąlygas.
CCBST
biudžetas priimamas kiekvienais metais. Išplėstinė komisija gali
išnagrinėti bei patikrinti CCSBT sekretoriato pateiktą biudžeto
projektą ir dėl jo pateikti pastabų. Be to, kaip šis biudžetas
vykdomas, kasmet tikrina susitariančiosios šalys. Susitariančiosios
šalys biudžetą tvirtina bendru sutarimu. 
CCSBT
sekretoriatas kasmet taip pat teikia ataskaitas.
2.2.        Valdymo ir kontrolės
sistema 
2.2.1.     Nustatyta rizika 
CCSBT
nariai reguliariai moka įnašus; šiuo metu įsiskolinimų
nėra.
2.2.2.     Informacija apie
įdiegtą vidaus kontrolės sistemą
CCSBT
išlaidas peržiūri Finansų ir administravimo komitetas. Atliekamas kai
kurių konkrečių programų auditas.
2.2.3.     Numatomo klaidos rizikos
laipsnio kontrolės ir vertinimo sąnaudų ir naudos
apskaičiavimas 
Sąnaudos
ribotos. Tarpusavio vertinimas. Vėlesnės peržiūros.
2.3.        Sukčiavimo ir
pažeidimų prevencijos priemonės 
Nurodyti dabartines
arba numatytas prevencijos ir apsaugos priemones.
Biudžetą
ir išlaidų planą parengia CCSBT sekretoriatas, vėliau juos
peržiūri ir tvirtina Finansų ir administravimo komitetas, o tada
patvirtina CCSBT išplėstinė komisija.
3.           NUMATOMAS PASIŪLYMO
(INICIATYVOS) FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os)
ir biudžeto išlaidų eilutė (-ės) 
·      Dabartinės biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris || DA / NDA || ELPA šalių   || šalių kandidačių   || trečiųjų šalių || pagal Finansinio reglamento 21 straipsnio 2 dalies b punktą 
   || 11 03 02 Įnašas, mokamas tarptautinėms organizacijoms (2) || DA || NE || NE || NE || NE 
   || 11 01 04 01:  Įnašas, mokamas tarptautinėms organizacijoms. Administracinio valdymo išlaidos (2)   || NDA || NE || NE || NE || NE 
   || 11 01 02 11: Kitos valdymo išlaidos (5) || NDA || NE || NE || NE || NE 
·      Prašomos sukurti naujos biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris || DA / NDA || ELPA šalių || šalių kandidačių || trečiųjų šalių || pagal Finansinio reglamento 21 straipsnio 2 dalies b punktą 
   ||   ||   ||   ||   ||   ||   
3.2.        Numatomas poveikis išlaidoms 
Metinės ES išlaidos priklausys nuo metiniame
CCSBT susitikime priimsimo sprendimo dėl ES įnašo į
organizacijos biudžetą (šiuo metu apskaičiuota, jog metinis
įnašas gali sudaryti apie 70 tūkst. EUR).
3.2.1.     Numatomo poveikio išlaidoms
santrauka 
mln. EUR (tūkstantųjų tikslumu)
 Daugiametės finansinės programos išlaidų kategorija || Numeris 2 || Tvarus augimas. Gamtos ištekliai || 
 || MARE GD ||   ||   || Metai 2015 || Metai 2016 || Metai 2017 || Metai 2018 || Metai  2019 || Metai 2020 || IŠ VISO 
 ||  Veiklos asignavimai ||   ||   ||   ||   ||   ||   ||   
 || 11. 03 02 || Įsipareigojimai || (1) || 0,070 || 0,070 || 0,070 || 0,070 || 0,070 || 0,070 || 0,42 
 || Mokėjimai || (2) || 0,070 || 0,070 || 0,070 || 0,070 || 0,070 || 0,070 || 0,42 
 || Biudžeto eilutės numeris || Įsipareigojimai || (1a) ||   ||   ||   ||   ||   ||   ||   
 || Mokėjimai || (2a) ||   ||   ||   ||   ||   ||   ||   
 || Administracinio pobūdžio asignavimai, finansuojami iš konkrečių programų rinkinio lėšų   ||   ||   ||   ||   ||   ||   ||   
 || Biudžeto eilutės numeris 11.01 04 01 ||   || (3) || 0,010 || 0,010 || 0,010 || 0,010 || 0,010 || 0,010 || 0,060 
 || IŠ VISO asignavimų MARE GD || Įsipareigojimai || =1+1a+3 || 0,080 || 0,080 || 0,080 || 0,080 || 0,080 || 0,080 || 0,48 
 || Mokėjimai || =2+2a +3 || 0,080 || 0,080 || 0,080 || 0,080 || 0,080 || 0,080 || 0,48 
  IŠ VISO veiklos asignavimų || Įsipareigojimai || (4) || 0,070 || 0,070 || 0,070 || 0,070 || 0,070 || 0,070 || 0,42 
 Mokėjimai || (5) || 0,070 || 0,070 || 0,070 || 0,070 || 0,070 || 0,070 || 0,42 
  IŠ VISO administracinio pobūdžio asignavimų, finansuojamų iš konkrečių programų rinkinio lėšų || (6) || 0,010 || 0,010 || 0,010 || 0,010 || 0,010 || 0,010 || 0,60 
 IŠ VISO asignavimų pagal daugiametės finansinės programos 2 IŠLAIDŲ KATEGORIJĄ || Įsipareigojimai || =4+ 6 || 0,080 || 0,080 || 0,080 || 0,080 || 0,080 || 0,080 || 0,48 
 Mokėjimai || =5+ 6 || 0,080 || 0,080 || 0,080 || 0,080 || 0,080 || 0,080 || 0,48 
Jei pasiūlymas (iniciatyva) daro poveikį
kelioms išlaidų kategorijoms:
  IŠ VISO veiklos asignavimų || Įsipareigojimai || (4) ||   ||   ||   ||   ||   ||   ||   ||   
 Mokėjimai || (5) ||   ||   ||   ||   ||   ||   ||   ||   
  IŠ VISO administracinio pobūdžio asignavimų, finansuojamų iš konkrečių programų rinkinio lėšų || (6) ||   ||   ||   ||   ||   ||   ||   ||   
 IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS (Orientacinė suma) || Įsipareigojimai || =4+ 6 ||   ||   ||   ||   ||   ||   ||   ||   
 Mokėjimai || =5+ 6 ||   ||   ||   ||   ||   ||   ||   ||   
 Daugiametės finansinės programos išlaidų kategorilja || 5 || „Administracinės išlaidos“ 
mln. EUR (tūkstantųjų tikslumu)
   ||   ||   || Metai 2015 || Metai 2016 || Metai 2017 || Metai 2018 || Metai 2019 || Metai 2020 || IŠ VISO 
 MARE GD ||   ||   || 
  Žmogiškieji ištekliai || 0,026 || 0,026 || 0,026 || 0,026 || 0,026 || 0,026 || 0,156 
  Kitos administracinės išlaidos || 0,008 || 0,008 || 0,008 || 0,008 || 0,008 || 0,008 || 0,048 
 IŠ VISO MARE GD || Asignavimai || 0,034 || 0,034 || 0,034 || 0,034 || 0,034 || 0,034 || 0,204 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0,034 || 0,034 || 0,034 || 0,034 || 0,034 || 0,034 || 0,204 
mln. EUR (tūkstantųjų tikslumu)
   ||   ||   || Metai N || Metai N+1 || Metai N+2 || Metai N+3 || Metai N+4 || Metai N+5 || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 0,114 || 0,114 || 0,114 || 0,114 || 0,114 || 0,114 || 0,684 
 Mokėjimai || 0,114 || 0,114 || 0,114 || 0,114 || 0,114 || 0,114 || 0,684 
3.2.2.     Numatomas poveikis veiklos
asignavimams 
–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
X  Pasiūlymui (iniciatyvai) įgyvendinti
veiklos asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || Metai 2015 || Metai 2016 || Metai 2017 || Metai 2018 || Metai 2019 || Metai 2020 || IŠ VISO 
   ||   || REZULTATAI 
 Rūšis   || Vidutinės sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Skaičius || Sąnaudos || Bendras skaičius || Iš viso sąnaudų 
 1 KONKRETUS TIKSLAS „RŽVO ir tausios žuvininkystės partnerystės susitarimai“. Prisidėti prie ilgalaikio žuvininkystės tausumo visame pasaulyje aktyviai dalyvaujant tarptautinėse organizacijose ir sudarant tausios žuvininkystės partnerystės susitarimus su trečiosiomis šalimis. ||   ||   ||   ||   ||   ||   ||   ||   ||   ||   ||   ||   ||   
 Narystė CCSBT ||   ||   || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,42 
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 1 konkretaus tikslo tarpinė suma || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,42 
 IŠ VISO SĄNAUDŲ || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,07 || 1 || 0,42 
3.2.3.     Numatomas poveikis
administracinio pobūdžio asignavimams
3.2.3.1.  Santrauka 
–     
¨  Pasiūlymui (iniciatyvai) įgyvendinti administracinio
pobūdžio asignavimų nenaudojama 
–     
X  Pasiūlymui (iniciatyvai) įgyvendinti
administracinio pobūdžio asignavimai naudojami taip:
mln. EUR
(tūkstantųjų tikslumu)
   || Metai 2015 || Metai 2016 || Metai 2017 || Metai 2018 || Metai 2019 || Metai 2020 || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   
 Žmogiškieji ištekliai || 0,026 || 0,026 || 0,026 || 0,026 || 0,026 || 0,026 || 0,156 
 Kitos administracinės išlaidos || 0,008 || 0,008 || 0,008 || 0,008 || 0,008 || 0,008 || 0,048 
 Daugianetės finansinės programos 5 IŠLAIDŲ KATEGORIJOS tarpinė suma || 0,034 || 0,034 || 0,034 || 0,034 || 0,034 || 0,034 || 0,204 
 Neįtraukta į daugiametės finansinės programos 5 IŠLAIDŲ KATEGORIJĄ   ||   ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   ||   
 Kitos administracinio pobūdžio išlaidos || 0,010 || 0,010 || 0,010 || 0,010 || 0,010 || 0,010 || 0,060 
 Tarpinė suma Neįtraukta į daugiametės finansinės programos 5 IŠLAIDŲ KATEGORIJĄ || 0,010 || 0,010 || 0,010 || 0,010 || 0,010 || 0,010 || 0,060 
 IŠ VISO || 0,044 || 0,044 || 0,044 || 0,044 || 0,044 || 0,044 || 0,264 
Žmogiškųjų
išteklių ir kitų administracinio pobūdžio išlaidų
asignavimų poreikiai bus tenkinami iš GD asignavimų, jau
paskirtų priemonei valdyti ir (arba) perskirstytų generaliniame
direktorate, ir prireikus finansuojami iš papildomų lėšų, kurios
atsakingam GD gali būti skiriamos pagal metinę asignavimų
skyrimo procedūrą ir atsižvelgiant į biudžeto apribojimus.
3.2.3.2.  Numatomi žmogiškųjų
išteklių poreikiai
–     
¨  Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  Pasiūlymui (iniciatyvai) įgyvendinti
žmogiškieji ištekliai naudojami taip:
Sąmatą surašyti etatų vienetais
 ||   || MetaiN || MetaiN+1 || Metai N+2 || Metai  N+3 || Metai  N+4 || Metai  N+5 ||   
 ||  Etatų plano pareigybės (pareigūnai ir laikinieji darbuotojai) ||   ||   
 || XX 01 01 01 (Komisijos būstinė ir atstovybės) || 0,2 || 0,2 || 0,2 || 0,2 || 0,2 || 0,2 ||   
 || XX 01 01 02 (Delegacijos) ||   ||   ||   ||   ||   ||   ||   
 || XX 01 05 01 (Netiesioginiai moksliniai tyrimai) ||   ||   ||   ||   ||   ||   ||   
 || 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   
  Išorės personalas (visos darbo dienos ekvivalento vienetais, FTE) || 
 || XX 01 02 01 (CA, SNE, INT finansuojami iš bendrojo biudžeto) ||   ||   ||   ||   ||   ||   ||   
 || XX 01 02 02 (CA, LA, SNE, INT ir JED atstovybėse) ||   ||   ||   ||   ||   ||   ||   
 || XX 01 04 yy   || - būstinėje   ||   ||   ||   ||   ||   ||   ||   
 || - atstovybėse ||   ||   ||   ||   ||   ||   ||   
 || XX 01 05 02 (CA, SNE, INT– netiesioginiai moksliniai tyrimai) ||   ||   ||   ||   ||   ||   ||   
 || 10 01 05 02 (CA, INT, SNE – tiesioginiai moksliniai tyrimai) ||   ||   ||   ||   ||   ||   ||   
 || Kitos biudžeto eilutės (nurodyti) ||   ||   ||   ||   ||   ||   ||   
 || IŠ VISO ||   ||   ||   ||   ||   ||   ||   
XX yra atitinkama politikos sritis arba biudžeto
antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Plėtoti ES politiką, susijusią su tarptautinio bendradarbiavimo žuvininkystės srityje politiniu, ekonominiu ir techniniu aspektais, ir prisidėti prie jos apibrėžimo. Atstovauti Sąjungai CCSBT rengiamuose susitikimuose siekiant pristatyti ir apginti Sąjungos poziciją, kaip apibrėžta atitinkamose vidaus ir institucinėse procedūrose. Užtikrinti Išplėstinės komisijos, valstybių narių ir CCSBT sekretoriato ryšį, CCSBT dirbant ir atliekant užduotis ne sesijų metu.   
 Išorės darbuotojai ||   
3.2.4.     Suderinamumas su dabartine
daugiamete finansine programa 
–     
X  Pasiūlymas (iniciatyva) atitinka
dabartinę daugiametę finansinę programą.
–     
¨ Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą.
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
–     
¨ Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą.
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo. 
Asignavimai mln. EUR (tūkstantųjų
tikslumu)
   || Metai N || Metai N+1 || Metai N+2 || Metai N+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) || Iš viso 
 Nurodyti bendrą finansavimą teikiančią įstaigą   ||   ||   ||   ||   ||   ||   ||   ||   
 IŠ VISO bendrai finansuojamų asignavimų ||   ||   ||   ||   ||   ||   ||   ||   
3.3.        Numatomas poveikis
įplaukoms 
–     
X  Pasiūlymas (iniciatyva) neturi finansinio
poveikio įplaukoms.
–     
¨  Pasiūlymas (iniciatyva) turi finansinį poveikį:
–                   
¨         nuosaviems ištekliams 
–                   
¨         įvairioms įplaukoms 
mln. EUR
(tūkstantųjų tikslumu)
 Biudžeto įplaukų eilutė || Einamųjų finansinių metų asignavimai || Pasiūlymo (iniciatyvos) poveikis[7] 
 Metai N || Metai N+1 || Metai N+2 || Metai N+3 || Atsižvelgiant į poveikio trukmę įterpti reikiamą metų skaičių (žr. 1.6 punktą) 
 ... straipsnis ||   ||   ||   ||   ||   ||   ||   ||   
Įvairių
asignuotųjų įplaukų atveju nurodyti biudžeto išlaidų
eilutę (-es), kuriai (-ioms) daromas poveikis.
Nurodyti poveikio
įplaukoms apskaičiavimo metodą.
[1]               Žr.
2014 m. sausio 20 d. Reglamento (ES) Nr. 43/2014, kuriuo 2014
metams nustatomos tam tikrų žuvų išteklių ir žuvų
išteklių grupių žvejybos galimybės, taikomos Sąjungos
vandenyse žvejojantiems laivams ir kai kuriuose Sąjungai
nepriklausančiuose vandenyse žvejojantiems Sąjungos laivams, IG
priedą (OL L 24, 2014 1 28). 
[2]               16936/09
PECHE 364.
[3]               OL L 179,
1998 6 23, p. 1.
[4]               OL L 189,
1998 7 3, p. 14.
[5]               VGV
–  veikla grindžiamas valdymas; VGB – veikla grindžiamas biudžeto sudarymas.
[6]               Kaip 
nurodyta Finansinio reglamento 54 straipsnio 2 dalies a arba b punkte.
[7]               Tradiciniai
nuosavi ištekliai (muitai, cukraus mokesčiai) turi būti nurodomi
grynosiomis sumomis, t. y. iš bendros sumos atskaičius 25 % surinkimo
sąnaudų.
PRIEDAS
prie
Pasiūlymo dėl Tarybos
sprendimo
dėl Susitarimo pasikeičiant
laiškais dėl narystės Australinių tunų apsaugos konvencijos
išplėstinėje komisijoje pasirašymo Europos Sąjungos vardu ir
laikino taikymo

A. Europos
Sąjungos laiškas 
Gerb.
pone (-ia), 
turiu garbę priminti Rezoliuciją dėl
Išplėstinės komisijos ir Išplėstinio mokslo komiteto
įsteigimo (toliau – Rezoliucija) su pakeitimais, padarytais 2013 m.
spalio mėn. vykusiame 20-ajame Australinių tunų apsaugos
komisijos (angl. santrumpa CCSBT) susitikime. 
Rezoliucijos 6 dalyje nustatyta, kad bet kuri regioninė
ekonominės integracijos organizacija, žuvininkystės arba kito
sektoriaus subjektas, su kurių valstybės vėliava plaukiojantys
laivai bet kuriuo metu per praėjusius trejus kalendorinius metus sužvejojo
australinių tunų, gali CCSBT atsakingajam sekretoriui išreikšti
norą tapti Išplėstinės komisijos ir Išplėstinio mokslo
komiteto nariu. Tuo tikslu CCSBT atsakingasis sekretorius jos vardu pasikeis
laiškais su tokios regioninės ekonominės integracijos organizacijos,
žuvininkystės arba kito sektoriaus subjekto atstovu. 
Rezoliucijos 7 dalyje pakeitimų, susijusių su ES teise
2015–2017 metais naudotis 10 tonų kvota, nėra.
Būčiau dėkingas, jeigu
praneštumėte, kad gavote šį laišką, ir patvirtintumėte, kad
šis laiškas ir Jūsų atsakymas sudaro CCSBT ir Europos Sąjungos
susitarimą, pagal kurį, taikant minėtos Rezoliucijos nuostatas,
Europos Sąjunga tampa CCSBT išplėstinės komisijos ir
išplėstinio mokslo komiteto nare. 
ES norėtų išreikšti savo tvirtą įsipareigojimą
toliau laikytis CCSBT konvencijos sąlygų ir Išplėstinės
komisijos sprendimų.
Šis susitarimas bus pradėtas taikyti kitą
dieną po Jūsų atsakymo. 
Su didžia pagarba 
Europos Sąjungos vardu 
                                                                       Pirmininkas